Document ID: 31995L0048

ΟΔΗΓΙΑ 95/48/ΕΚ ΤΗΣ ΕΠΙΤΡΟΠΗΣ της 20ής Σεπτεμβρίου 1995 για την προσαρμογή στην τεχνική πρόοδο της οδηγίας 92/21/ΕΟΚ του Συμβουλίου σχετικά με τη μάζα και τις διαστάσεις των μηχανοκίνητων οχημάτων της κατηγορίας Μ1 (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου της 6ης Φεβρουαρίου 1970 για την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2), και ιδίως το άρθρο 13 παράγραφος 2,
την οδηγία 92/21/ΕΟΚ του Συμβουλίου της 31ης Μαρτίου 1992 για την προσέγγιση των νομοθεσιών των κρατών μελών της κατηγορίας Μ1 (3), και ιδίως το άρθρο 3,
Εκτιμώντας:
ότι η οδηγία 92/21/ΕΟΚ είναι μια από τις επιμέρους οδηγίες της διαδικασίας έγκρισης ΕΚ τύπου που έχει θεσπισθεί με την οδηγία 70/156/ΕΟΚ 7 ότι συνεπώς, οι διατάξεις που ορίζει η οδηγία 70/156/ΕΟΚ για τα συστήματα, τα κατασκευαστικά στοιχεία και τις ιδιαίτερες τεχνικές μονάδες των οχημάτων ισχύουν στην παρούσα οδηγία 7
ότι γίνεται αναφορά στην οδηγία 77/649/ΕΟΚ του Συμβουλίου (4), όπως τροποποιήθηκε τελευταία από την οδηγία 90/630/ΕΟΚ της Επιτροπής (5), η οποία περιέχει τη διαδικασία καθορισμού του σημείου αναφοράς για τις θέσεις καθημένων στα μηχανοκίνητα οχήματα και, συνεπώς, δεν είναι αναγκαίο να επαναληφθεί στην παρούσα οδηγία 7 ότι γίνεται αναφορά επίσης στην οδηγία 92/23/ΕΟΚ του Συμβουλίου (6) 7
ότι, με βάση τη μέχρι στιγμής αποκτηθείσα πείρα από την πρακτική εφαρμογής της οδηγίας 92/21/ΕΟΚ, χρειάζεται να διευκρινισθούν περισσότερο ορισμένες διατάξεις της οδηγίας αυτής, έτσι ώστε να εξασφαλισθεί ορμοιόμορφη ερμηνεία σε όλα τα κράτη μέλη 7
ότι στο μέλλον θα χρειασθεί να καθορισθούν οι ειδικοί όροι φόρτισης των καθισμάτων τα οποία δεν έχουν σχεδιασθεί ή δεν μπορούν να προορίζονται για ενήλικους επιβάτες 7 ότι, ωστόσο, ο ορισμός των καθισμάτων αυτών και οι προδιαγραφές των όρων φόρτισης απαιτούν περαιτέρω εξέταση 7 ότι, πάντως, οι σχετικές τροποποιήσεις αναβάλλονται για αργότερα 7
ότι η επιτροπή για την προσαρμογή στην τεχνική πρόοδο που έχει συγκροτηθεί με βάση την οδηγία 70/156/ΕΟΚ συμφωνεί με τις διατάξεις της παρούσας οδηγίας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
1. Στο άρθρο 1 της οδηγίας 92/21/ΕΟΚ, η φράση «Παράρτημα Ι της οδηγίας 70/156/ΕΟΚ» αντικαθίσταται από τη φράση «Παράρτημα ΙΙ Α της οδηγίας 70/156/ΕΟΚ».
2. Τα παραρτήματα της οδηγίας 92/21/ΕΟΚ αντικαθίστανται από τα παραρτήματα της παρούσας οδηγίας και επισυνάπτεται κατάλογος των παραρτημάτων μεταξύ των άρθρων και του παραρτήματος Ι.
Άρθρο 2
1. Από 1ης Ιανουαρίου 1996, τα κράτη μέλη δεν μπορούν, σε θέματα που αφορούν τη μάζα και τις διαστάσεις,
- να αρνούνται, για έναν τύπο μηχανοκίνητου οχήματος της κατηγορίας Μ1, τη χορήγηση έγκρισης ΕΚ τύπου ή εθνικής έγκρισης τύπου,
- να απαγορεύουν την ταξινόμηση, την πώληση ή τη θέση σε κυκλοφορία των οχημάτων αυτών,
εφόσον τα οχήματα πληρούν τις απαιτήσεις της οδηγίας 92/21/ΕΟΚ, όπως τροποποιείται από την παρούσα οδηγία.
2. Από 1ης Ιανουαρίου 1997, τα κράτη μέλη:
- δεν χορηγούν πλέον έγκριση ΕΚ τύπου,
- μπορούν να αρνούνται τη χορήγηση εθνικής έγκρισης τύπου,
για έναν τύπο οχήματος της κατηγορίας Μ1 σε θέματα που αφορούν τη μάζα και τις διαστάσεις του, εφόσον δεν πληρούνται οι απαιτήσεις της οδηγίας 92/21/ΕΟΚ, όπως τροποποιείται από την παρούσα οδηγία.
Άρθρο 3
1. Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν από την 1η Ιανουαρίου 1996. Ενημερώνουν σχετικά αμέσως την Επιτροπή.
2. Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται κατά την επίσημη δημοσίευσή τους από παραπομπή στην παρούσα οδηγία. Ο τρόπος της παραπομπής αποφασίζεται από τα κράτη μέλη.
3. Τα κράτη μέλη κοινοποιούν στην Επιτροπή το κείμενο των κύριων διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 4
Η παρούσα οδηγία τίθεται σε ισχύ την εικοστή ημέρα από τη δημοσίευσή της, στην Επίσημη Εφημερίδα των Ευρωπαϊκών Κοινοτήτων.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 20 Σεπτεμβρίου 1995.

Labels: 7
8